**Príprava na prvé sväté prijímanie.**

**Verím v Boha.**

Verím v Boha, Otca všemohúceho, Stvoriteľa neba i zeme, i v Ježiša Krista, jeho jediného Syna, nášho Pána, ktorý sa počal z Ducha Svätého, narodil sa z Márie Panny, trpel za vlády Poncia Piláta, bol ukrižovaný, umrel a bol pochovaný, zostúpil k zosnulým, tretieho dňa vstal z mŕtvych, vystúpil na nebesia, sedí po pravici Boha Otca všemohúceho. Odtiaľ príde súdiť živých i mŕtvych. Verím v Ducha Svätého, v svätú Cirkev katolícku, v spoločenstvo svätých, v odpustenie hriechov, vo vzkriesenie tela a v život večný. Amen

**Desatoro.**

1. Ja som Pán, Boh tvoj! Nebudeš mať iných bohov okrem mňa, aby si sa im

 Klaňal.

2. Nevezmeš meno Božie nadarmo.

3. Spomni, aby si deň sviatočný svätil.

4. Cti otca svojho i matku svoju.

5. Nezabiješ.

6. Nezosmilníš.

7. Nepokradneš.

8.Nepreriekneš krivého svedectva proti blížnemu svojmu.

9. Nepožiadaš manželku blížneho svojho.

10. Nepožiadaš majetku blížneho svojho, ani ničoho, čo jeho je.

**Hlavné prikázanie.**

Milovať budeš Pána, svojho Boha, celým svojím srdcom, celou svojou dušou, celou svojou silou a celou svojou mysľou a svojho blížneho ako seba samého

**Pätoro cirkevných prikázaní.**

1. V nedeľu a prikázaný sviatok sa zúčastniť na svätej omši.

2. Zachovávať prikázané dni pokánia.

3. Aspoň raz v roku sa vyspovedať a vo Veľkonočnom období prijať Oltárnu sviatosť.

4. Uzatvárať manželstvo pred tvárou Cirkvi.

5. Podporovať cirkevné ustanovizne.

1. **Akého sme náboženstva? –** My sme náboženstva kresťansko-katolíckeho.
2. **Koľko je Bohov?** – Boh je len jeden. V Bohu sú tri Božské osoby: Otec, Syn a Duch svätý.
3. **Kto stvoril svet?** – Svet stvoril Boh.
4. **Odkedy a dokedy bude Boh?** – Boh vždy bol a vždy bude, Boh je večný.
5. **Kto sú anjeli?** Anjeli sú čistí duchovia, ktorí majú rozum a slobodnú vôľu, no nemajú telo.
6. **Akí sú anjeli?**- Anjeli sú dobrí a zlí (zlých voláme diabli).
7. **Z čoho pozostáva človek?** – Človek pozostáva z tela a duše.
8. **Na čo stvoril Boh ľudí?** – Boh stvoril ľudí na to, aby ho poznali, milovali, jemu slúžili, a tak prišli do neba.
9. **Prečo prví rodičia Adam a Eva spáchali hriech? –** Lebo neposlúchli Boha, to bol prvý hriech.
10. **Ako sa volá hriech, ktorý sme zdedili po prvých rodičoch?** –Dedičný hriech.
11. **Čo robí Boh s dobrými a čo so zlými ľuďmi?** – Boh dobrých odmeňuje a zlých tresce.
12. **Kto je Ježiš Kristus?** – Je Boží Syn, ktorý sa stal človekom.
13. **Kde sa narodil Pán Ježiš?** – V meste Betlehem na Vianoce.
14. **Kto je Panna Mária a svätý Jozef?** – Panna Mária je matkou Ježiša Krista a Jozef pestún.
15. **Kto je otcom Pána Ježiša?** – Boh.
16. **Kde žil Ježiš tridsať rokov?** – V Nazarete.
17. **Čo učil Pán Ježiš?** – Učil, ako majú ľudia žiť, aby prišli do neba.
18. **Koho si vyvolil Pán Ježiš za spolupracovníkov?** Dvanástich apoštolov.
19. **Prečo trpel Pán Ježiš?** – Pán Ježiš trpel za hriechy celého sveta a zomrel na kríži, aby sme mohli prísť do neba.

**20.Kde ukrižovali Pána Ježiša?** – Na hore Kalvária v meste Jeruzaleme.

**21.Ostal Ježiš po pochovaní v hrobe?** – Ježiš vstal z mŕtvych. Ježiš žije.

**22.Komu sa Pán Ježiš ukázal po svojom**

**zmŕtvychvstaní?** Apoštolom.

**23.Kam odišiel Ježiš Kristus zo zeme po zmŕtvychvstaní? –** Vrátil sa do neba na 40 deň po Veľkej noci.

**24.Kto pácha hriech?** – Hriech pácha ten, kto vedome a dobrovoľne prestúpi Božie prikázanie. HRIECH JE NAJVäČŠIE ZLO!

**25.Ako sa môžeme dopustiť hriechu? –** Hriechu sa môžeme dopustiť myšlienkami, slovami, skutkami, túžbami a zanedbávaním dobrého.

**26.Ako delíme hriechy? –** Hriechy delíme na ľahké a ťažké.

**27.Prečo nám Nebeský Otec odpúšťa hriechy?** – Lebo nás ma rád, je milosrdný.

**28.Čo máme robiť, aby nám Nebeský Otec odpustil?** – Máme hriech oľutovať a prosiť o odpustenie.

**29.Čo robíme keď sa modlíme?** – Keď sa modlíme rozprávame sa s Bohom.

**30.** **Akú obetu máme my kresťania?**  - My

kresťania máme obetu svätej omše.

**31.Čo je to sviatosť zmierenia (spoveď)?** – Je to sviatosť, v ktorej nám Boh, službou kňaza odpúšťa hriechy.

**32.Ktoré sú hlavné časti sviatosti zmierenia?**-

 1.Vyznanie hriechov

 2.Ľútosť (a predsavzatie)

 3.Rozhrešenie kňaza

 4.Skutok pokánia

**33. Čo mám urobiť po spovedi?** – Poďakovať Bohu v modlitbe a vykonať skutok pokánia.

**34.Čo je to Sviatosť Oltárna alebo Eucharistia?** – Je to opravdivé Telo a Krv Pána Ježiša pod spôsobom chleba a vína.

**35.Kedy Pán Ježiš ustanovil Eucharistiu?** – Pri poslednej večeri.

**36.Čo sa stalo, keď Ježiš povedal slová:** **„toto je moje telo“ a „toto je moja krv“ ?** – Na tieto slová sa chlieb premenil na Telo a víno na Krv Pána Ježiša.

**37.Komu dal Ježiš Kristus moc premieňať chlieb na svoje Telo a víno na svoju Krv?** – Ježiš Kristus dal moc premieňať chlieb na svoje Telo a víno na svoju Krv apoštolom.

**38.Kedy kňaz premieňa chlieb na Kristovo Telo a víno na Kristovu Krv? -** Kňaz premieňa chlieb na Kristovo Telo a víno na Kristovu Krv vo svätej omši.

1. **Kedy nesmiem ísť na Sväté prijímanie?** Keď som spáchal ťažký hriech. Vtedy sa musím najprv vyspovedať.

**40.Čo musím dodržať vždy pred Svätým prijímaním?** – Eucharistický pôst (hodinu pred Sv. prijímaním nič nejesť a okrem vody nič nepiť).